Para outras páxinas con títulos homónimos véxase: Rosende.

**San Miguel de Rosende** é unha parroquia do concello de Sober, na comarca de Terra de Lemos, na provincia de Lugo. Segundo o IGE, no ano 2007 tiña unha poboación de 105 habitantes.

Atópase a 3 km ao oeste da vila de Sober, a uns 673 m de altura, na beira esquerda do río Cabe.

Xentilicio
----------

O seu xentilicio é **rosendino**.

Economía
--------

O sector primario, dedicado á gandaría bovina criada para consumo e a cría porcina, xunto coa agricultura orientada ao cultivo da vide, son as fontes de ocupación da poboación. En Rosende hai unha adega destinada a elaborar viños mencía e godello, incluídos no consello da denominación de Orixe Ribeira Sacra e clasificados na subzona regulada da ribeira do Miño.

Outras actividades do sector dos servizos están asociadas á Escola de Hostelería da Fundación Belarmino Fernández, no pazo de Ribas, ou á Casa Grande de Rosende, establecemento de turismo rural integrado na rede Pazos de Galicia.

Patrimonio
----------

A igrexa parroquial foi reconstruída en diversas ocasións. O edificio orixinal pertencía ao mosteiro de San Miguel de Rosende, da orde de San Bieito e existente polo menos desde 1246, dependente como priorado do mosteiro de Santo Estevo de Ribas de Sil. Do primitivo edificio consérvanse restos románicos decorativos na torre campanario, mentres que o anexo do antigo priorado presenta unha balconada de estilo señorial. No interior gárdase un interesante retablo maior de estilo rococó con dúas alturas.

A casa grande de Rosende, tamén coñecida *A Casa das Señoritas*, é un pazo que data do ano 1511. Foi rehabilitada a finais do século XX e na actualidade funciona como casa de turismo rural. De sobria fachada destaca a súa torre, a solaina que da cara a un patio traseiro e o seu coidado interior.

As festas patronais celébranse o último sábado de setembro. Tamén son populares as festas da Virxe do Carme.

Lugares e parroquias
--------------------

### Lugares de Rosende

| Lugares da parroquia de  Rosende no concello de Sober (Lugo) |  |
| --- | --- |
| A Airexa | Albarán | Areas | O Areeiro | Calvos | O Campo de Naz | A Cavadiña | O Celeirón | O Cotorulo | Os Ferreiros | Fondo de Vila | A Lama do Outeiro | A Lama do Sobrado | A Lama dos Campos | Naz de Abaixo | Naz de Arriba | Outeiro | Pesqueiras | Ribas | Rosende | O Viñal |

### Parroquias de Sober

| Galicia | Provincia de Lugo | Parroquias de Sober |  |
| --- | --- |
| Amandi (Santa María) | Anllo (Santo Estevo) | Arroxo (San Martiño) | Barantes (San Xoán) | Bolmente (Santa María) | Brosmos (Santa Cruz) | Bulso (San Pedro) | Canaval (San Pedro) | Doade (San Martiño) | Figueiroá (San Salvador) | Gundivós (Santiago) | Liñarán (San Martiño) | Lobios (San Xillao) | Millán (San Nicolao) | Neiras (San Salvador) | Pinol (San Vicente) | Proendos (Santa María) | Refoxo (Santo Estevo) | Rosende (San Miguel) | San Martiño de Anllo (San Martiño) | Santiorxo (San Xurxo) | Vilaescura (Santa María) |

Notas
-----

1. 1 2  Decreto 6/2000, do 7 de xaneiro, polo que se aproba o nomenclátor correspondente ás entidades de poboación da provincia de Lugo.
2. ↑  "Xentilicios\_0.pdf" (PDF). p. 25. Consultado o 22 de xullo de 2021.

Véxase tamén
------------

### Outros artigos

* Lugares de Sober

### Ligazóns externas

* Rueda, C.; Albo, F. (1 de setembro de 2006). "Piedras señoriales en Rosende". *La Voz de Galicia* (en castelán). Arquivado dende o orixinal o 12/04/2013. Consultado o 04/08/2009.
* Casa Grande de Rosende

|  |  |
| --- | --- |
| Control de autoridades | 
* Wd: Q9073648
* código INE: 27059200000

 |